Բանն այն չէ, որ ՀՀԿ-ն չի ուզում վերգտնել իշխանությունը: Հարցն այն է, որ ՀՀԿ-ն չի կարող դա անել ու թերեւս հասկացել է, որ խնդիրն այլեւս միայն Հայաստանի հանրության հետ չէ, այլ միջազգային հանրության ընդհանրապես: ՀՀԿ-ն ուզում է գտնել իր տեղը հայաստանյան ներքաղաքական ու ներտնտեսական նոր կոնֆիգուրացիայում, եւ այդ տեսանկյունից Նիկոլ Փաշինյանի կառավարությունը Հանրապետականի համար այլեւս խորքային առումով դիտարկվում է թերեւս իբրեւ միջնորդ աշխարհաքաղաքական կենտրոնների միջեւ, եթե հաշվի առնենք նաեւ այն, որ Պուտինից ու Թրամփից հետո Նիկոլ Փաշինյանը շնորհավորական ուղերձ է ստանում նաեւ Հասան Ռոհանիից, որի հետ մինչ այդ հեռախոսազրույց էր ունեցել մայիսի 13-ին: